recursal/SuperWikiNEXT-32B huggingface dataset:
חוף מיאמי בביר סוויר - מצפון לדרום
חוף מיאמי בביר סוויר - מדרום לצפון
**ביר סוויר** היא רצועת חוף הנמצאת כ-30 קילומטרים דרומית לעיירה טאבה, בחצי האי סיני שבמצרים. זהו אחד מאזורי התיירות הפופולריים ביותר בחצי האי סיני, בפרט בקרב מטיילים ונופשים ישראלים.

מאפיינים
--------

האזור נחשב לנאת מדבר שבשטחה נובעים מקורות מים מתוקים רבים בצורה של  בארות, המאפשרים לצמחייה רבה לפרוח במקום, בעיקר עצי דקל ושיטה. מקורות המים מאפשרים גם קיומם של חיים ומשמשים להשקיית העדרים העוברים במקום וכמי שתייה לתושבי השבטים המקומיים.

רצועת החוף של ביר סוויר מרוחקת כ-300 מטרים מהכביש המשתרע לאורך חופי חצי האי סיני ומשני צידיה קיימים שני מפרצים קטנים שנוצרו על ידי שברי קרקע. מפרצים אלה משופעים באבני חול אדמוניות וסלעי גיר וחוואר שהם תוצאה של הצפות חוזרות ונשנות שהתרחשו באזור ביר סוויר.

בעבר הרחוק שימש האזור כנתיב להברחת סחורות למצרים, כאשר המבריחים מנצלים את הטופוגרפיה הנוחה המאופיינת בוואדיות רחבים ונוחים למעבר ובאזורי עגינה נוחים. המקומיים שחיו באזור ביר-סוויר שימשו כבלדרים של הסחורה.

תיירות
------

רצועת החוף של ביר סוויר נחשבת לאחת הפופולריות בקרב נופשים ישראלים, בעיקר משום קרבתה היחסית לגבול והעובדה כי היא מאופיינת בחול רך ונעים. הרצועה משופעת במתחמי אירוח הנמצאים על החוף ובהם בקתות וחושות ללינה. עיקר הנופשים באזור זה הם צעירים, ברובם ישראלים.

התיירות במקום נפגעה קשות לאחר מתקפת הטרור בסיני בשנת 2004, ועוד יותר לאחר המהפכה במצרים בשנת 2011, אולם בתקופת החגים של שנת 2016 נרשמה התאוששות וזינוק במספר הישראלים שנכנסו לסיני, ובקיץ 2017 אף גדל שיעור התיירים הנכנסים לסיני מישראל ב-54% בהשוואה לתקופה המקבילה ב-2016.

ראו גם
------

* ראס א-שטן

לקריאה נוספת
------------

* מתיו טיג, **סיני - חלום ושברו - מרירות המולידה טרור רוחשת בקרב שבטי הבדואים בחצי האי סיני**, נשיונל ג'יאוגרפיק, גיליון 130, מארס 2009

הערות שוליים
------------

1. ↑  ביר סוויר, באתר סיני וייבס
2. ↑  דני שדה, הישראלים חוזרים לסיני: זינוק של 140% באוקטובר, באתר ידיעות אחרונות, 31 באוקטובר 2016
3. ↑  לי אברמוביץ', הישראלים שבים לסיני: "לא מפחדים", באתר mako,‏ 24 בספטמבר 2017
**jQuery** היא ספריית JavaScript הנתמכת על ידי דפדפנים שונים (cross-browser), שמטרתה להקל על כתיבת סקריפטים לצד הלקוח. jQuery הופצה לראשונה בשנת 2006, וכיום משמשת בלמעלה מ-50% מתוך 10,000 האתרים הנצפים ביותר.

jQuery היא תוכנה חופשית בקוד פתוח תחת רישיונות GNU GPL ו־MIT. התחביר של jQuery תוכנן במטרה לפשט את האפשרויות לניווט בתוך מסמך, בחירת אלמנטים של DOM באופן יעיל במיוחד, יצירת אנימציות, טיפול באירועים, ויצירת אפליקציות מבוססות AJAX. בנוסף לכך, jQuery מאפשרת גם יצירת תוספים (plug-ins) מעל לספריית ה-JavaScript. דבר זה מאפשר למפתחים ליצור אבסטרקציות עבור אינטראקציות ואנימציות ברמה הנמוכה (low-level), ויצירה של אפקטים ויישומונים (widgets) מתקדמים. הגישה המודולארית של jQuery מאפשרת יצירה של דפי אינטרנט דינאמיים ויישומי רשת רבי עוצמה בקלות. 

מיקרוסופט ונוקיה הודיעו על כוונותיהן להטמיע את jQuery בפלטפורמות שלהן. מיקרוסופט אימצה את jQuery לשימוש בפלטפורמות ASP.NET AJAX ו-ASP.NET MVC שלה. כמו כן, jQuery נמצאת בשימוש במדיה-ויקי מאז גרסה 1.6.

רעיון הספרייה
-------------

העבודה עם jQuery, נעשית באמצעות אובייקט מוגדר מראש הקרוי 'jQuery', כאשר לצורך נוחות, ניתן לסמן אותו באמצעות תו הדולר ($).  

לדוגמה, למחיקת כל הקישורים מדף מסוים, על ידי הסרת כל המופעים של האלמנט <a> מה־HTML.

```
$('a').remove();

```

באמצעות שימוש בפונקציה **noConflict**, ניתן להחליף את סימן ה-$ בסימנים אחרים למניעת התנגשות במשתנים אחרים.  

jQuery תומך בהפעלה של פונקציות על אובייקטים בדף HTML, או הפעלת פונקציות ישירות שאינן קשורות לאלמנטים.
לדוגמה, הפונקציה הבאה מציגה על המסך קטע קוד שנטען ב־AJAX מדף מסוים:

```
$.get('/',function (response) {
 alert(response);
});

```

ראו גם
------

* HTML

* JavaScript

* AJAX (תכנות)

קישורים חיצוניים
----------------

ויקישיתוף מדיה וקבצים בנושא **JQuery** בוויקישיתוף
* 

* אתר האינטרנט הרשמי של JQuery (באנגלית)
* JQuery, ברשת החברתית טוויטר
* האתר הרשמי של jQuery
* Quick API Reference
* jQuery UI
* הרצאה על jQuery - וידאו מתוך האתר YouTube

הערות שוליים
------------

1. ↑  "סטטיסטיקות שימוש ב-jQuery".

|  |  |
| --- | --- |
| בקרת זהויות עריכת הנתון בוויקינתונים | 
* GND: 7681087-2
* NKC: ph617601

 |
**הפוליטיקה של הוותיקן** מתקיימת בשיטה מונרכית תיאוקרטית נבחרת, שבה ראש הכנסייה הקתולית, האפיפיור הוא הסמכות העליונה בשלוש הרשויות (השופטת, המחוקקת והמבצעת) במדינה. תפקיד זה הוא מקרה נדיר של מלוכה שאינה תורשתית.

למרות שהאפיפיור הוא הרשות העליונה במדינה, ישנן רשויות ופקידים אשר דואגים לכל אחת מהרשויות. לדוגמה: מועצת הקרדינלים אשר משמשת כרשות המחוקקת, תחת האפיפיור והקוריה הרומאית המהווה את הרשות המבצעת. המחלקה הוותיקה והחשובה ביותר בקוריה היא מזכירות המדינה, בראשונה מכהן הקרדינל מזכיר המדינה, ראש הממשלה ושר החוץ של הוותיקן.

בחירת האפיפיור
--------------

 ערך מורחב – **קונקלווה**  

האפיפיור נבחר בקונקלווה - ישיבה הסגורה של מועצת הקרדינלים לאחר מותו או התפטרותו של האפיפיור הקודם. הישיבה הסגורה מתקיימת בקפלה הסיסטינית, שבו כל הבוחרים נעולים עד שמועמד כלשהו נבחר ברוב של שני שלישים. המאמינים נוהגים לעקוב אחרי הבחירות באמצעות ארובה גלויה מכיכר פטרוס הקדוש. חברי מועצת הקרדינלים שורפים את פתקי ההצבעה ומצרפים תוספות כימיות במטרה לסמן לקהל את התוצאות. עשן שחור מסמל בחירות ללא תוצאות ועשן לבן מסמל שאפיפיור חדש נבחר כעת. לפי המנהג, דיקן המכללה הקדושה מבקש מהאפיפיור לבחור את שמו הרשמי החדש, ולאחר שזה מתלבש בלבוש המהודר המסורתי, הוא יוצא למרפסת הכנסייה, עם המשפט הלטיני המפורסם Annuntio vobis gaudium magnum: habemus papam. (אני מודיע לכם בשמחה גדולה: יש לנו אפיפיור).

הכס הקדוש
---------

 ערך מורחב – **הכס הקדוש**  

המונח "הכס הקדוש" מתייחס מהרכב הסמכות, השיפוט, והריבונות של האפיפיור ויועציו בעולם הכנסייה הקתולית. מושג זה נוצר עם היווצרות מדינת הוותיקן בשנת 1929, דרך ההסכמים הלטרניים בין הכס הקדוש ואיטליה הפשיסטית. הכס הקדוש הוא "השלטון המרכזי" של הכנסייה הקתולית. לכס הקדוש יש יכולת משפטית שמאפשרת לשלוח נציגים דיפלומטיים ולהשפיע על החוזים המשפטיים של הוותיקן. לכס הקדוש יחסים דיפלומטיים רשמיים עם 179 מדינות. קריית הוותיקן מצידה מוכרת על פי החוק הבינלאומי כטריטוריה ריבונית, אולם הנציגות הדיפלומטית לוותיקן אינה לטריטוריה גרידא אלא לישות המופשטת של "הכס הקדוש".

מערכת המשפט בוותיקן
-------------------

בוותיקן ישנה מערכת משפטית שונה מזו של איטליה. מקרי העונשין הם בדרך כלל בעבירות קלות כמו כייסות. אם עבירה מבוצעת בכיכר פטרוס הקדוש, אז המשטרה האיטלקית יכולה לעצור את החשוד ולהעמידו לדין. לפי ההסכמים הלטרניים, עבריין איטלקי יכול ליהנות מחסינות בוותיקן.

אין בית כלא בוותיקן, מלבד כמה תאי מעצר.

ראו גם
------

* הקוריה הרומאית
* יחסי החוץ של הכס הקדוש
* הקרדינל מזכיר המדינה
* נונציו

קישורים חיצוניים
----------------

ויקישיתוף מדיה וקבצים בנושא **פוליטיקה של הוותיקן** בוויקישיתוף
* מבנה ועדות הקוריה הרומאית
* Researching the Law of the Vatican City State
**דג קרב סיאמי** או **קרבנון הדור** (שם מדעי: *Betta splendens*) הוא דג ממשפחת הגוראמיים, אשר מופיע בווריאציות ובצבעים שונים. דג זה נמצא בדרום מזרח אסיה (תאילנד, וייטנאם, הודו וקמבודיה). את שמו הוא קיבל עקב עוינותו הרבה לדגים זכרים בני אותו המין. עוינות זו מתבטאת בפרישת סנפירים, הרחבת הזימים ואף בלחימה עד מוות.

מאפיינים
--------

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. 
דג הקרב הסיאמי שייך למשפחת הגוראמיים שייחודם הוא במבוך הנמצא בזימיהם, המאפשר להם נשימת אוויר אטמוספירי. מערכת זאת התפתחה עקב סביבת המחיה של הדגים - מקורות מים רדודים, בהם ריכוז החמצן נמוך. אורכו מגיע עד שישה סנטימטרים, וצבעיו הם בדרך כלל אדום וכחול. אורך חייו הוא כ 2 - 5 שנים בשבי.

לנקבה יש בדרך כלל סנפירים קצרים ואילו הסנפירים של הזכר ארוכים, אך יש יוצאים מן הכלל - לזכרי הזן **פלאקט** יש סנפירים קצרים. ההבדל העיקרי בין הנקבות והזכרים הוא שלנקבה יש בין סנפירי הגחון פיטמית לבנה; סימן זה גם מעיד על נכונותה להתרבות ובנוסף גם הצבעים מעידים: הזכרים הם אדומים וכחולים ואילו הנקבות הן זהובות ואפורות. קיים סימן נוסף: פסים לבנים רוחביים על גופה של הנקבה כאשר היא רואה זכר; דבר זה מעיד על מידת ההתרגשות שלה.

במהלך חיזור, הזכר מנפח את הזימים, פורש את הסנפירים ומפתל את גופו בפני הנקבה. הנקבה מצידה, תשנה את צבעה לגוון כהה ותפתל את גופה אחורה וקדימה. שיטת הרבייה של דג הקרב הסיאמי היא בניית קן בועות. הזכר בונה קן בועות מפואר מתחת לכמה צמחים. כדי לייצב את הקן הוא מחדיר אליו כמה חתיכות צמחים. הזכר מפתה את הנקבה אל מתחת לקן שם הוא מחבק אותה ומפרה את ביציה. הוא אוסף את הביצים לקן הבועות ושם הן יתפתחו. במידה וביצה יצאה מקן הבועות והחלה לשקוע, הזכר יאסוף אותה בפיו ויחזירה לקן הבועות.

דג הקרב הסיאמי ניזון בעיקר מתולעי דם וזחלי יתושים.
סגנון הציד שלו ייחודי ובמהלכו הוא שוחה במעגלים מתחת לטרפו ואז מתנפל עליו, מטביע אותו ובולע במהירות, כל זה בשבריר שנייה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **דג קרב סיאמי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |

* אתר למנויים בלבד אנני רות', ניו יורק טיימס, מחקר מגלה איך תהליך ביות בן אלף שנה הפך את דגי הקרב ליפים כל כך, באתר הארץ, 20 במאי 2021

הערות שוליים
------------

1. ↑  דג קרב סיאמי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541358105171
* LCCN: sh85122191

 |
**קלאודמיר פריירה דה סילבה** (בפורטוגזית: **Claudemir Ferreira da Silva**; נולד ב-17 באוגוסט 1984), הידוע כ**קלאודמיר**, הוא כדורגלן עבר ברזילאי אשר שיחק בעמדת הקשר.

קריירה
------

קלאודמיר נולד בריו דה ז'ניירו והחל את הקריירה המקצוענית שלו בקבוצת ואסקו דה גאמה בה שיחק במשך ארבע עונות במהלכן רשם 68 הופעות ליגה וכבש שלושה שערים. בשנת 2007 חתם קלאודמיר על חוזה לעונה אחת במדוריירה, אך לא שיחק במדי הקבוצה, ובאותה עונה הושאל למאריליה במדיה ערך 32 הופעות וכבש חמישה שערים. בשנת 2008 חתם קלאודמיר באיטומביארה ואחרי חצי עונה בקבוצה עבר לפרנה. בשנת 2010 חתם קלאודמיר בקבוצה נסיונל מדיירה מליגת העל הפורטוגזית, ושיחק בקבוצה במשך ארבע עונות במהלכן ערך 102 הופעות ליגה וכבש 23 שערים.

ב-14 ביולי 2014 הגיע קלאודמיר לישראל וחתם לעונה אחת עם אופציה לעונה נוספת בבית"ר ירושלים. ב-13 באוגוסט 2014 ערך את הופעת הבכורה שלו במדי הקבוצה, בהפסד 1–2 להפועל פתח תקווה במסגרת גביע הטוטו. במחזור הראשון של עונת 2014/2015 ערך את הופעת הבכורה שלו בליגת העל, בתיקו 1–1 מול הפועל באר שבע. ב-4 בדצמבר 2014 כבש קלאודמיר את שער הבכורה שלו במדי בית"ר ירושלים, בבעיטה חופשית בניצחון 3–1 על הפועל פתח תקווה. ב-14 במרץ 2015 כבש בבעיטה חופשית את שער היתרון של הקבוצה בניצחון 2–0 על הפועל רעננה, אשר הבטיח את העפלתה לפלייאוף העליון בליגת העל.

לקראת עונת 2015/2016 האריכה בית"ר ירושלים את חוזהו של קלאודמיר, וב-2 ביולי 2015 ערך הופעת בכורה אירופית עם הקבוצה, בתיקו 0–0 מול אורדבסי שימקנט הקזחית במסגרת מוקדמות הליגה האירופית. בתחילת עונת 2016/2017 חל פיחות במעמדו של קלאודמיר, והוא החל לקבל דקות בעיקר כמחליף, אך לאחר מינויו של שרון מימר למאמן הקבוצה, חזר להיות לשחקן הרכב קבוע. ביוני 2017 חתם לעונה נוספת בבית"ר ירושלים, ובעונת 2017/2018 היה מלך שערי הקבוצה עם תשעה שערי ליגה, אך בסופה שוחרר מהמועדון.

ב-18 ביולי 2018, חתם קלאודמיר לשנתיים בבני סכנין, במדיה ערך 11 הופעות ליגה בתחילת עונת 2018/2019, אך ב-8 בינואר 2019 חתם לעונה וחצי בהפועל תל אביב. ב-14 בינואר ערך את הופעת הבכורה שלו בקבוצה, כשפתח בהרכב בדרבי מול מכבי תל אביב שהסתיים בתיקו 1–1. ב-26 בינואר כבש את שער הבכורה שלו במועדון, כאשר הבקיע את השער הראשון ובנוסף בישל לרמזי ספורי את השער השני בניצחון 3–2 על בני יהודה, ובסך הכל כבש ארבעה שערים ב-16 הופעות ליגה במדי הפועל תל אביב עד תום העונה.

את עונת 2019/2020 פתח קלאודמיר בהפועל תל אביב, כבש שער בגביע הטוטו ושיחק בשני המחזורים הראשונים, אך ב-9 בספטמבר 2019 חתם בקבוצת הפועל ראשון לציון מהליגה הלאומית.

ב-15 באוגוסט 2020 הודיע על פרישה ממשחק פעיל.

קישורים חיצוניים
----------------

ויקישיתוף מדיה וקבצים בנושא **קלאודמיר פריירה** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  שלומי אהרוני, "רציתי לסיים את הקריירה בבית"ר, אבל אלה החיים", באתר mynet‏ ירושלים, 18 בספטמבר 2018
2. ↑  מיקי שורץ, קלאודמיר פריירה חתם לשנתיים בבני סכנין, באתר ynet, 18 ביולי 2018
3. ↑  נדב צנציפר, קלאודמיר פריירה חתם בהפועל ת"א לעונה וחצי, באתר ynet, 8 בינואר 2019
4. ↑  יגאל גולדשטיין, ‏לצורך עלייה: קלאודמיר עבר להפועל ראשון לציון, באתר ערוץ הספורט, ‏9 בספטמבר 2019
סמל הוועדה בעבר

**ועדת הבחירות המרכזית של רוסיה** (ברוסית: **Центральная избирательная комиссия Российской Федерации**) היא גוף ממלכתי רוסי, שהוקם בהתאם לחוק הבחירות ואחראי לארגון הבחירות לרשויות המקומיות והגופים הפדרליים (כמו הפרלמנט והנשיא). מאז 1995 הוועדה כוללת 15 חברים שחמישה מהם ממונים על ידי נשיא רוסיה, 5 על ידי מועצת הפדרציה ו-5 נוספים מטעם הדומה הממלכתית.

ועדת הבחירות המרכזית כגוף ציבורי אינה שייכת לאף אחת משלוש הרשויות במדינה (הרשות השופטת, הרשות המבצעת, והרשות המחוקקת). לוועדת הבחירות המרכזית יש שירות פיקוח וביקורת ומנגנון מייעץ. כאשר ועדת הבחירות המרכזית של רוסיה מנהלת את מרכז המידע הפדרלי (Федеральный центр информатизации) שמספק פיתוח והפעלה של מערכת האוטומציה הממלכתית "בחירות" (ГАС «Выборы»), שאחראית לתפעול כל מערכות התקשורת השונות של עמדות הבחירה ברוסיה, שכיום עוברות הליך להפיכתן לממוחשבות (ונחנך אתר הבחירות הפדרלי  (אורכב 08.09.2020 בארכיון Wayback Machine) המאפשר הצבעה ממוחשבת מרחוק בכפוף לרישום בפורטל השירותים הציבוריים של הפדרציה הרוסית). הוועדה מפקחת גם על הליך הפריימריז במפלגות הפוליטיות ברוסיה.

הוועדה מקבלת החלטות באמצעות הצבעת הרוב, היא מארגנת ומנהלת את משאלי העם, הבחירות הפדרליות (הבחירות לנשיאות והבחירות לדומה) והיא משתתפת בארגון הבחירות, רישום מועמדים וקביעת תוצאות הבחירות. חברי הוועדה הנוכחיים נבחרו במרץ 2016.

מטה הוועדה ממוקם בסמטת צ'רקסי 9, במוסקבה.

יושבי ראש הוועדה
----------------

| שם | תקופת כהונה |
| --- | --- |
| ניקולאי ריאבוב | 24 בספטמבר 1993 - 1996 |
| אלכסנדר איוואנצ'נקו | 1996 - 1999 |
| אלכסנדר ושניאקוב | 24 במרץ 1999 - 26 במרץ 2007 |
| ולדימיר צ'ורוב | 27 במרץ 2007 - 27 במרץ 2016 |
| אלה פמפילובה | מרץ 2016 - מכהנת |
|

קישורים חיצוניים
----------------

ויקישיתוף מדיה וקבצים בנושא **ועדת הבחירות המרכזית של רוסיה** בוויקישיתוף
* אתר האינטרנט הרשמי של ועדת הבחירות המרכזית של רוסיה
* ועדת הבחירות המרכזית של רוסיה, ברשת החברתית פייסבוק

* ועדת הבחירות המרכזית של רוסיה, ברשת החברתית טוויטר

* ועדת הבחירות המרכזית של רוסיה, ביישום טלגרם

* ועדת הבחירות המרכזית של רוסיה, ברשת החברתית אינסטגרם

* ועדת הבחירות המרכזית של רוסיה, ברשת החברתית VK

* ועדת הבחירות המרכזית של רוסיה, סרטונים בערוץ היוטיוב

| הבחירות המקומיות, הפרלמנטריות, והנשיאותיות ברוסיה |
| --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024 | רוסיהרוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 |
| ניהול הבחירות | ועדת הבחירות המרכזית |

|  |  |
| --- | --- |
| בקרת זהויות עריכת הנתון בוויקינתונים | 
* GND: 5185148-9
* VIAF: 152741173
* WorldCat (עם VIAF): 152741173

 |
**נגזרת חלשה** היא מושג בחשבון אינפיניטסימלי המהווה הכללה של מושג הנגזרת של פונקציה, ומתייחס גם לפונקציות לא-גזירות, שהן אינטגרביליות לפי לבג. הגדרה רחבה זו נעשית באמצעות פונקציית מבחן - פונקציה חלקה עם תומך קומפקטי המתאפסת מחוץ לקטע חסום כלשהו. הנגזרת החלשה של פונקציה גזירה שווה לנגזרת המקורית (החזקה) של הפונקציה, ובמובן זה נגזרת חזקה היא מקרה של נגזרת חלשה.

הגדרה
-----

תהא u פונקציה בתת-מרחב {\displaystyle L^{1}([a,b])} אנו אומרים ש-v ב{\displaystyle L^{1}([a,b])} היא נגזרת חלשה של u אם,

{\displaystyle \int \_{a}^{b}u(t)\varphi '(t)dt=-\int \_{a}^{b}v(t)\varphi (t)dt}
לכל הפונקציות הדיפרנציאביליות בתחום בלתי מוגבל {\displaystyle \varphi } אם {\displaystyle \varphi (a)=\varphi (b)=0}. הגדרה זו נובעת משילוב של טכניקת האינטגרציה בחלקים.

הכללה ל-n ממדים: אם u ו - v הן במרחב {\displaystyle L\_{loc}^{1}(U)} של פונקציות אינטגרביליות באופן מקומי עבור חלק מהקבוצה הפתוחה {\displaystyle U\subset \mathbb {R} ^{n}}, ואם \alpha  הוא רב מדד (מולטי אינדקס (אנ')), אנו אומרים כי v היא {\displaystyle \alpha ^{th}}- נגזרת חלשה של u אם,

{\displaystyle \int \_{U}uD^{\alpha }\varphi =(-1)^{|\alpha |}\int \_{U}v\varphi }
לכל {\displaystyle \varphi \in C\_{c}^{\infty }(U)}, כלומר, לכל הפונקציות הדיפרנציאביליות בכל התחום והנתמכות קומפקטית ב-U. אם ל-u יש נגזרת חלשה, נגזרת זו לעיתים קרובות נכתבת כך: {\displaystyle D^{\alpha }u}, מכיוון שנגזרות חלשות הם ייחודיות (לפחות, עד לקבוצה ממידה אפס, ראה להלן).

דוגמאות
-------

לפונקציית הערך המוחלט |*u* : [−1, 1] → [0, 1], *u*(*t*) = |*t*|, שאינה דיפרנציאבילית ב-*t* = 0, יש נגזרת חלשה-*v* שידועה כפונקציית הסימן שניתנת על ידי:

{\displaystyle v\colon [-1,1]\to [-1,1]\colon t\mapsto v(t)={\begin{cases}1,&{\mbox{if }}t>0;\\0,&{\mbox{if }}t=0;\\-1,&{\mbox{if }}t<0.\end{cases}}}
זו אינה נגזרת חלשה רק עבור U: כל w שהוא שווה לV כמעט בכל מקום הוא גם נגזרת חלשה עבור u. בדרך כלל, זו אינה בעיה, מאחר שבתאוריה של **במרחבי L*p*** וחללי Sobolev, שניהם ממלאים תפקידים דומים כמעט בכל מקום מזוהה.
הפונקציה האופיינית של המספרים רציונליים בשום מקום אינה גזירה אך יש נגזרת חלשה. מאז המידה לבג של המספרים רציונליים היא אפס, כך היא נגזרת חלשה. שים לב שזה אינו מסכים עם האינטואיציה שלנו שכן, כאשר נחשבו כחבר **במרחב L*p***, מזוהה עם הפונקציה אפס.
אם שתי פונקציות הם נגזרות חלשות של אותו התפקיד, הם שוות אלא על קבוצה עם מידת לבג אפס, כלומר, הם שוות כמעט בכל מקום. אם ניקח בחשבון כיתות שקילות של פונקציות, שבו שתי פונקציות הן שווה ערך אם הם שוות כמעט בכל מקום, ולאחר מכן את הנגזרת החלשה היא ייחודית.
כמו כן, אם U הוא גזירה במובן המקובל אז הנגזרת החלשה שלה זהה (במובן שניתן לעיל) לנגזרת (חזקה) הקונבנציונלית שלה. לכן הנגזרת החלשה היא הכללה של אחת החזקה. יתר על כן, הכללים הקלסיים לנגזרות של סכומים ומכפלות של פונקציות תקפים גם לנגזרת החלשה.

מושג זה מעורר את ההגדרה של פתרונות חלשים במרחבי Sobolev, אשר מועילים לבעיות של משוואות דיפרנציאליות ובאנליזה פונקציונלית.
**נעמה מישר סלוצקי** (נולדה ב-24 ביוני 1972) היא שחיינית עבר ישראלית, אלופת ישראל (1988) במשחה ל-400 מטר מעורב אישי.

ביוגרפיה
--------

מישר נולדה וגדלה בדגניה ב'. היא התאמנה בקבוצת הפועל עמק הירדן בהדרכתה של מירי עמרי.

קריירה
------

### 1987

באליפות ישראל בשחייה שנערכה בווינגייט באוגוסט 1987 זכתה מישר בשתי מדליות אישיות, כסף וארד. מדליית כסף, במשחה ל-400 מטר מעורב אישי בתוצאה של 5:25.41 דקות, אחרי איריס קומן ממכבי נהריה (5:24.19 דקות) ולפני עינת גבאי ממכבי חיפה ומדליית ארד, במשחה ל-200 מטר פרפר בתוצאה של 2:32.70 דקות, אחרי רויטל וילנאי ממרכז וייסגל (2:32.08 דקות) ויעל קוסוביצקי מהפועל ימק"א ירושלים (2:32.48 דקות).

### 1988

#### אלופת ישראל

באליפות ישראל שנערכה באוגוסט 1988 היא זכתה ב-3 מדליות אישיות, אחת מכל סוג. מדליית זהב, במשחה ל-400 מטר מעורב אישי בתוצאה של 5:19.89 דקות, לפני איריס קומן (5:20.74 דקות) ומיכל אמין מהפועל הוד השרון בית ברל (5:22.21 דקות), מדליית כסף, במשחה ל-200 מטר מעורב אישי בתוצאה של 2:32.98 דקות, אחרי איריס קומן (2:31.21 דקות) ולפני אורת בש מהפועל נהריה (2:35.16 דקות) ומדליית ארד, במשחה ל-100 מטר חזה בתוצאה של 1:19.74 דקות, אחרי אירית אפרתי ממבי תל אביב (1:17.51 דקות) וזוהר לבנסברג מהפועל גליל עליון (1:19.58 דקות).

### 1989

בתחרות שמונה האומות שנערכה בקיאסו, שווייץ ביולי 1989 סיימה מישר במקום שמיני במשחה ל-200 מטר מעורב אישי בתוצאה של 2:37.14 דקות.

שבוע לאחר מכן, בתחרויות השחייה של המכביה ה-13, היא סיימה במקום שביעי שנייה מבין השחייניות הישראליות במשחה ל-400 מטר מעורב אישי בשיא איש חדש של 5:18.42 דקות.

באליפות ישראל בשחייה שנערכה בווינגייט באוגוסט אותה שנה היא זכתה ב-3 מדליות אישיות, 2 כסף ו-1 ארד. מדליות כסף, במשחה ל-200 מטר חזה בתוצאה של 2:52.27 דקות, אחרי אירית אפרתי (2:45.42 דקות) ולפני הילה תמיר (2:52.85 דקות) ובמשחה ל-200 מטר מעורב אישי בתוצאה של 2:34.25 דקות, אחרי אורת בש (2:29.83 דקות) ולפני שני טליתמן (2:35.26 דקות). מדליית ארד, במשחה ל-100 מטר חזה בתוצאה של 1:21.40 דקות, אחרי אירית אפרתי (1:16.73 דקות) ואורת בש (1:17.37 דקות).

חיים אישיים
-----------

נעמה עם אחד מבניה
מישר נשואה לאיש הרדיו והטלוויזיה הראל סלוצקי ולהם חמישה ילדים (בת וארבעה בנים). היא מתגוררת עם משפחתה בהרחבה הקהילתית שבדגניה ב'. כיום, היא מלמדת ילדים שחיה והתנהגות במים ועוסקת באומנות. היא אחותו של דותן מישר, שחקן נבחרת ישראל בכדורסל כיסאות גלגלים.

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **נעמה סלוצקי** בוויקישיתוף

הערות שוליים
------------

1. ↑  אלכס פרלסמן, שממון איכותי ביום הראשון באליפות השחיה, מעריב, 27 באוגוסט 1987
2. ↑  אלכס פרלסמן, השחיין ערן גרומי - מגדלור במים עכורים, מעריב, 30 באוגוסט 1987
3. ↑  אליפות ישראל בשחייה: יום אמין למיכל, מעריב, 18 באוגוסט 1988
4. ↑  אלכס פרלסמן, הבריכה של קומן וחן. השאר נשארו יבשים, מעריב, 19 באוגוסט 1988
5. ↑  גרומי בגב, אירית בחזה, מעריב, 21 באוגוסט 1988
6. ↑  המשאית עם המדליות, מעריב, 21 באוגוסט 1988
7. ↑  אלכס פרלסמן, ערן גרומי כוכב עליון, מעריב, 7 ביולי 1989
8. ↑  אלכס פרלסמן, ערן גרומי בהליכה, מעריב, 18 באוגוסט 1989
**jMonkey Engine** (או בקיצור **jME**) ממשק תכנות יישומים כתוב בשפת Java עבור תכנות משחקים תלת־ממדי. jME הוא מבוסס על גרף התרחשות (scene graph) בדומה ל-Java 3D או Xith3D.

המנוע מתקשר ישירות עם החומרה הגרפית שבמחשב כרגע דרך ספריות OpenGL באמצעות LWJGL כאשר האפשרות לתמיכה באמצעות JOGL כרגע בפיתוח. jME תומך גם באפשרות הוספת קול (באמצעות OpenAL ו-FMOD) וגם באפשרויות קלט מהמקלדת, עכבר והתקנים חיצוניים.

jME הוא קוד פתוח תחת רישיון BSD.

היסטוריה
--------

jME התחיל בשנת 2003 על ידי מארק פוואל (תחת השם MojoMonkey) כפרויקט צד הבודק האם ניתן לכתוב ממשק תכנות יישומים גרפי מלא ב-Java.
ההשראה נלקחה מהספר 3D Game engine Design שיצא לאור בשנת 2000. בשלהי ינואר 2004 הצטרף יְהוֹשֻׁעַ סלאק ושניהם במשך שנתיים (ובעזרת קהילת המפתחים) הוציאו גרסה מסחרית. באוגוסט 2005, חברת Three Rings הודיעה כי המשחק Bang!Howdy פותח באמצעות jME.

ב-15 אוגוסט 2008, הודיע יְהוֹשֻׁעַ סלאק כי הוא מפסיק את התערבותו בפיתוח jME. 

jME3 בוצע בשנת 2009 על ידי קבוצה של 8 מפתחים.

קישורים חיצוניים
----------------

* אתר האינטרנט הרשמי של JMonkey
* דוגמאות
* סקירה באתר DevMaster.net
**JF-17/FC-1** (כינוי בפקיסטן **Thunder**, כינוי בסין **Fierce Dragon**) הוא מטוס קרב שפותח במשותף על ידי סין ופקיסטן. המטוס אמור להוות את עמוד השדרה של חיל האוויר הפקיסטני ומיועד לשמש כמטוס קרב רב משימתי. JF-17 נחשב למטוס קרב מהדור הרביעי.

פיתוח
-----

פיתוח המטוס מתבסס על פרויקט מטוס ה-**Super-7** הרוסי שבוטל. הפיתוח החל בשנות ה-90 בשל רצונה של פקיסטן לפתח מטוס קרב עצמאי, וזאת לאור אמברגו הנשק שהוטל על המדינה, בעיקר על ידי ארצות הברית שהייתה ספקית הנשק העיקרית של פקיסטן. הפרויקט עלה כ- 500 מיליון דולר כשממשלת פקיסטן מממנת מחצית מהסכום.

המטוס ערך את טיסת הבכורה שלו ב-25 באוגוסט 2003, ב-23 במרץ 2007 המטוס חג לראשונה בשמי פקיסטן והשתתף במטס יום העצמאות הפקיסטני. העברת המטוסים לפקיסטן לוותה בקשיים רבים וזאת בשל לחץ מסיבי שהפעילה ממשלת הודו על רוסיה לאסור על סין לספק את המטוסים שכן הם מצוידים במנועים רוסיים. המטוסים אמנם אמורים להיות מצוידים בעתיד במנועי WS-10 מתוצרת סין אך סירוב רוסי היה מעכב את העברת המטוסים כשנתיים, הזמן הוערך לסיום פיתוח המנוע הסיני. 

המטוס עדיין מצוי בתהליכי פיתוח אם כי פקיסטן החלה לייצר את גרסת אב-הטיפוס הרביעי של המטוס החל מ-22 בינואר 2008 והיא מתכננת לכלול במטוס מערכות נשק מערביות ושוקלת גם יצור דגם דו מושבי של המטוס.

ממשלת פקיסטן הזמינה 150 מטוסים ושוקלת לרכוש 100 מטוסים נוספים, סין עוד לא החליטה כמה מטוסים ברצונה לרכוש ולא ברור לאיזה תפקיד היא מייעדת את המטוסים.

מדינות רבות ברחבי העולם החלו להתעניין במטוס ביניהן אזרבייג'ן וזימבבווה המנהלות משא ומתן לרכישתו (תמורת כ-15–20 מיליון דולר למטוס), מבין שכנותיה של ישראל, מצרים ואיראן מגלות עניין רב. עבור מצרים המטוס אמור להוות פתרון להיעדר מטוסי קרב בעלי יכולת BVR בחיל האוויר שלה.

מאפיינים
--------

* **צוות:** 1
* **אורך:** 14.97 מטר (49 רגל ו 1 אינץ')
* **מוטת כנפיים:** 9.46 מטר (31 רגל 0 אינץ')
* **גובה:** 4.77 מטר (15 רגל 8 אינץ')
* **משקל ריק:** 6,320 ק"ג (14,220 ליברות)
* **משקל המראה מרבי:** 12,700 ק"ג (27,337 ליברות)
* **הנעה:** 1 מנועי טורבו-מניפה מסוג קלימוב RD-93MK בעלי מבער אחורי

### ביצועים

* **מהירות מרבית:** 1.8 מאך (1,120 מייל לשעה)
* **טווח:** 3,000 ק"מ
* **סייג רום:** 16,700 מטר (54,790 רגל)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **JF-17** |

* JF-17.com
**היעלמות חברי הקונגרס האמריקאים באלסקה** התרחשה ב-16 באוקטובר 1972. מטוס קל שבו היו ארבעה אנשים, ביניהם שני חברי בית הנבחרים של ארצות הברית מהמפלגה הדמוקרטית, נעלם בדרכו בין נמלי התעופה של אנקורג' וג'ונו במדינת אלסקה. למרות חיפושים נרחבים לא נמצא זכר למטוס ולנוסעיו.

רקע
---

**הייל בוגס** (1914–1972) (אנ') היה חבר בית הנבחרים מטעם המחוז השני של לואיזיאנה. הוא כיהן בקונגרס ברציפות מ-1947. ב-1971 נבחר לשמש כמנהיג סיעת הרוב בבית הנבחרים, תפקיד שהוא השני בחשיבותו בסיעה לאחר יושב ראש הבית. ניק בגיץ' (1932–1972) היה חבר בית הנבחרים מטעם אלסקה. הוא נבחר לכהונתו ב-1970. שניהם היו חברי המפלגה הדמוקרטית.

לקראת הבחירות לקונגרס בנובמבר 1972 יצא בוגס לאלסקה על מנת לסייע לבגיץ' במסע הבחירות במחוז הבחירה שלו, שבו התמודד בקרב צמוד עם מתחרהו הרפובליקאי.

ההיעלמות
--------

בבוקר ה-16 באוקטובר עלו השניים על סיפונו של מטוס קל בנמל התעופה של העיר אנקורג' בדרכם לעיר ג'ונו. נלווה אליהם עוזרו של בגיץ'. המטוס, מדגם ססנה 310C, יוצר בשנת 1959 ונמצא בבעלות חברת פאן אלסקה איירווייז. הוא הוטס על ידי הטייס הראשי של החברה. משך הטיסה הצפוי היה 3.5 שעות.

המטוס יצא לדרכו בשעה 09:00. בשעה 13:15 הודיע נמל התעופה בג'ונו שהמטוס לא הגיע שמה. אז החלו חיפושים אחרי המטוס.

מבצע החיפוש וההצלה שנערך היה נרחב וממושך. השתתפו בו מעל 400 כלי טיס של משמר החופים, הצי, חיל האוויר וצבא ארצות הברית. נסרקו השטחים לאורך נתיבו המתוכנן של המטוס ונתיבים חלופיים, אך לא נמצא כל סימן וזכר למטוס ולנוסעיו. החיפושים הופסקו לאחר 39 ימים.

לאחר ההיעלמות
-------------

האירוע נחקר על ידי המועצה הלאומית לבטיחות בתעבורה, אשר לא הצליחה לקבוע את הגורם להיעלמות. המטוס היה מחויב על פי חוק לשאת משואת איכון אלחוטית למקרה חירום, שהייתה אמורה לסייע באיתור שרידי המטוס. במהלך החקירה התגלה שמכשיר האיכון שהיה אמור להיות על גבי המטוס נמצא במטוס אחר. עד ראייה העיד שראה בתיקו של טייס המטוס שנעלם מכשיר דומה למכשיר האיכון.

בוגס ובגיץ' ניצחו בבחירות נובמבר 1972 במחוזות הבחירה שלהם, בהיעדרם. בסוף דצמבר הכריז בית משפט על מותם של ארבעת יושבי המטוס. בעקבות זאת נערכו בחירות מיוחדות לאיוש מושביהם של שני חברי בית הנבחרים.

בשנים שלאחר האירוע הועלתה הטענה שהיעלמותם של בוגס ובגיץ' לא נבעה מתאונה אלא ממעשה מכוון, כלומר רצח. תאוריית קשר שהופצה במשך זמן מה טענה כי ההתרסקות הייתה מכוונת והוסתרה על ידי ה-FBI, במיוחד על ידי ג'יי אדגר הובר, שהיה מעורב במאבק כוחות עם הייל בוגס.

העיתונאי ג'ון וולזאק (Jon Walczak) חקר את הפרשה ופרסם את ממצאיו בפודקאסט בשנת 2020.

קישורים חיצוניים
----------------

* עמוד האירוע, באתר Aviation Safety Network
* אתר למנויים בלבד איתמר זהר, שני פוליטיקאים מבטיחים היו במטוס הזה. עד היום לא אותרו עקבותיו, באתר הארץ, 12 ביולי 2020

הערות שוליים
------------

1. ↑  מקור: אתר רשות התעופה הפדרלית.
2. ↑  Missing in Alaska, iHeartRadio
**אַרְמָן-לוּאִי קוּפְּרֶן** (בצרפתית: **Armand-Louis Couperin**;‏ 25 בפברואר 1727 – 2 בפברואר 1789) היה מלחין, נגן עוגב וצ'מבלו צרפתי משלהי תקופת הבארוק וראשית התקופות הקלאסיות. הוא היה בן למשפחת קופרן, משפחה של מוזיקאים, שהבולטים שבהם היו אבי דודו לואי ובן דודו פרנסואה.

ביוגרפיה
--------

דיוקן אשתו
קופרן נולד בפריז. אימו נפטרה כשהיה רק בן 17 חודשים והוא גודל על ידי אביו, ניקולה, גם הוא מלחין והיורש של פרנסואה קופרן "לה גרנד" כנגן עוגב בכנסיית סן ז'רווה (אנ') בשנת 1748. דבר לא ידוע על החינוך של ארמן-לואי קופרן, אף על פי שספרייתו בזמן מותו הכילה 885 ספרים, יוצאי דופן למוזיקאי ועדות לעניין אקדמי.

בגיל 21, נפטר אביו של קופרן מבלי להשאיר צוואה, מה שהפך אותו ליורש היחיד של שני הוריו. הירושה שלו כללה את תפקידו של ניקולה בסן ז'רווה. ב-1752 נשא קופרן לאישה את אליזבת-אנטואנט בלאנשט (Elisabeth-Antoinette Blanchet), מוזיקאית מקצועית ובתו של יצרן הצ'מבלו הטוב ביותר בצרפת, פרנסואה-אטיין בלאנשט (אנ'). נולדו להם ארבעה ילדים, שלושה מהם הפכו למוזיקאים.

קופרין ואשתו העבירו שיעורי צ'מבלו והיא הייתה נגנית העוגב במנזר מונמארטר. לאחר שעזב את סן ז'רווה, התפקידים הרבים של קופרן כללו נגינה בעוגב בסן ברתלמי (Saint-Barthélemy, עד 1772), סן ז'אן-אן-גרב (St Jean-en-Grève), מנזר הקרמה-בייט (Carmes-Billettes), נוטרדאם (מ-1755), סנט שאפל (מ-1760), סנט מרגריט (Sainte Marguerite), והקפלה המלכותית (מ-1770).

קופרן מת בגיל 61 בפריז בתאונת דרכים בזמן שמיהר מתפילת הערבית (אנ') בסנט שאפל לסן ז'רווה.

מוזיקה
------

ההתייחסויות לקופרן על ידי בני דורו, כולל צ'ארלס ברני, מהללות את הווירטואוזיות האלתורית שלו (לעיתים קרובות על מזמור הטה דאום) וביססו את המוניטין שלו כאחד משני נגני העוגב הטובים של התקופה. עם זאת, רק יצירה אחת שלו לעוגב קיימת כיום.

קופרן לא פרסם את מוזיקת הכנסייה שלו והוא סירב לכתוב לתיאטרון. יצירותיו ששרדו הן כמעט אך ורק עבור כלי מקלדת, או כלי מקלדת ואנסמבל קאמרי קטן.

בניגוד לרבים מבני דורו, נשאר קופרן קשור מבחינה סגנונית ל"המסורת הצרפתית הגדולה" (la grande tradition française), ויצירותיו ספגו ביקורת בשל חוסר המודרניות שלהן. עם זאת, דייוויד פולר (David Fuller) מצטט את הדחף לניסיונות והצורך שלו לחקור את האפשרויות של כלי הנגינה. דוגמה לכך היא "סימפוניה של צ'מבלו" (Simphonie de clavecins) שלו, היצירה היחידה שקיימת שדורשת שני צ'מבלו עם ז'נוייר (genouillères, דוושות ברכיים שאפשרו דימינואנדו).

קישורים חיצוניים
----------------

* קטעים חופשיים של ארמן-לואי קופרן בפרויקט ספריית התווים הבין-לאומי

* ארמן-לואי קופרן, באתר MusicBrainz (באנגלית)

* ארמן-לואי קופרן, באתר Discogs (באנגלית)

* Les cacqueteuses )par( Armand Louis Couperin. Mise au jour par Paul Brunold.


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285242005171
* BIBSYS: 11000289
* BNE: XX1777926
* BnF: cb13892792q (data)
* GND: 134672097
* ICCU: CFIV078382
* ISNI: 0000 0000 8146 5301
* LCCN: n87804424
* MusicBrainz: 6d182565-69cb-4e5e-bc22-798c52b1c570
* NKC: xx0034475
* NTA: 095927166
* SNAC: w6vq534r
* SUDOC: 092682588
* Trove: 1055330
* VIAF: 66651363
* WorldCat: lccn-n87804424

 |
**הבנק לחרושת ולמסחר** היה בנק ישראלי שהוקם בשנת 1959 כהמשך של בנק אגרובנק, הבנק לחקלאות ובנין. הבנק היה בשנות ה-60 לחלק מקבוצת בנק הפועלים.

אגרובנק
-------

הבנק לחקלאות ובנין, שנודע כ"אגרובנק" נוסד ביולי 1929. בראשו עמדו שמעון יעבץ והאחים יעקב ושפסל מירנבורג.

הבנק לחרושת ולמסחר
------------------

הבנק לחרושת ולמסחר נפתח, כהמשכו של אגרובנק, במאי 1959, כשותפות של משקיעים יהודים מאורוגוואי (50%), חברת העובדים (25%) וכור (25%). בראש מועצת המנהלים של הבנק עמדו יצחק עילם ואלפרדו קורן נציג המשקיעים מאורוגוואי. באפריל 1962 נשלל רישיון המסחר במטבע חוץ של הבנק.

בשנת 1963 נמכרו 50% ממניות הבנק לבנק הפועלים. בעקבות זאת, מונה עמוס ברגנר למנהל הבנק. הבעלות בבנק התחלקה בין בנק הפועלים וחברת העובדים בחלקים שווים.

עם קריסת בנק אלרן, רכש הבנק לחרושת ולמסחר שלושה סניפים שלו.

בשנת 1969 מוזג הבנק עם "הלוואה וחיסכון" תל אביב.

הערות שוליים
------------

1. ↑  לקט, דבר, 24 ביולי 1929
2. ↑  יעקב מירנבורג הובא למנוחתו האחרונה, הַבֹּקֶר, 10 במרץ 1939
3. ↑  נסיון גניבה נועז בתל אביב, דואר היום, 19 בפברואר 1934
4. ↑  הבנק לחרושת ומסחר החל בפעולתו, על המשמר, 10 במאי 1959
5. ↑  הבנק לחרושת ומסחר יוציא אמיסיה של שני מליון ל"י, דבר, 21 בספטמבר 1960
6. ↑  הרשיון נשלל מן הבנק על פי הוראת המפקח על מטבע חוץ, הצופה, 5 ביוני 1962
7. ↑  הממשלה תשתתף בהון בנק לחרושת ומסחר, דבר, 4 בספטמבר 1963
8. ↑  עדית זרטל, המהפכה השקטה הסוערת, דבר, 5 ביולי 1974
9. ↑  נפתחו המשרדים המחודשים של בנק לחרושת ולמסחר, על המשמר, 12 באפריל 1965
10. ↑  הבנק לחרושת ולמסחר מרחיב פעולותיו, דבר, 15 בדצמבר 1967
11. ↑  המו"מ על מיזוג בנק לחרושת ומסחר, מעריב, 18 במאי 1969
12. ↑  דוד ליפקין, הלוואה וחסכון רכשה את בנק לחרושת ולמסחר, דבר, 21 במאי 1969
סמל משפחתו
פסל המציג דימוי שונה של דמותו במרכז סטוקהולם
**בירגר יארל** (בשוודית: **Birger Jarl**, נשמע כ**בירייר יארל** ;‏ 1200 לערך - 21 באוקטובר 1266) נקרא גם בירגר מגנוסון (Birger Magnusson), שימש כעוצר שוודיה מ-1250 ועד מותו. תוארו היה יארל (ארל) של שוודיה, כלומר דוכס שוודיה (בלטינית: *Dux Sweorum*), ראש אצילי הארץ. מנהיג מרכזי בתהליך איחוד שוודיה מאוסף של שבטים ונחלות פיאודליות לאומה המונהגת על ידי מלך. הוביל את מסע הצלב השוודי השני להשלטת השלטון השוודי בפינלנד של ימינו (שלטון שנמשך כ-550 שנה) וייסד את בירת שוודיה, סטוקהולם.

תולדות חייו
-----------

נולד לאחד מבתי האצולה הגדולים של שוודיה, בית ביילבו (Bjelbo) ומצד אמו היה נצר לבית האצולה היריב, בית סוורקר (Sverker). ב-1230 לערך נשא לאשה את אינגבורג אריקסדוטר (Ingeborg Eriksdotter), אחותו של אריק האחד עשר, מלך שוודיה. עוד לפני שקיבל את התואר יארל מאת המלך ב-1248, היה למנהיג טבעי. לפי מספר מקורות הוביל מסע צבאי כנגד רפובליקת נובגורוד וראשה, אלכסנדר נבסקי. המקורות הרוסיים מציינים בהקשר זה דו-קרב בו ניצח אלכסנדר את בירגר במסגרת קרב נייבה, אולם מקורות שוודיים, גרמניים, פיניים ובאלטיים אינם מכירים קרב זה כלל.

ב-1248 נפגש בירגר עם נציג האפיפיור, ויליאם ממודנה, ששכנע אותו לדרוש ממלכי שוודיה לאמץ את חוקי המלך של הכנסייה הקתולית. תנועתו של בירגר, שנקראה פולקונג (Folkung), התבססה על בית ביילבו, אך הייתה בעלת מאפיינים של מפלגה. בסיוע מדינת האפיפיור ערערה התנועה את סמכותם של המגנאטים (האצילים הפיאודלים השולטים בנחלותיהם) לטובת יצירת ממלכה נוצרית.

ב-1249 יזם את חתימת חוזה לדסה (Lödöse) שסיים עוינות ארוכת-שנים עם נורווגיה עליו חתמו מלכי שתי הארצות, אריק האחד-עשר והוקון הרביעי, מלך נורווגיה. לאחר מכן הנהיג את מסע הצלב השוודי השני לכיבוש פינלנד וניצורה, בתמיכת האפיפיור אינוקנטיוס הרביעי. השוודים ייסדו בישופות בראשות המסדר הדומיניקני באבו (כיום טורקו), שנשלטה מאופסלה, כבסיס לניצורם של הפינים. בעת שהותו בפינלנד מת המלך אריק האחד עשר, אולם בשל העדרו של בירגר המליכו המגנאטים המורדים את בנו בן ה-11, ולדמאר, למלך שוודיה. בירגר נותר במעמד של עוצר והחזיק בידו את השלטון האמיתי בשוודיה עד מותו.

במכתב מ-1252 מזכיר בירגר לראשונה את העיר שייסד, סטוקהולם, עיר שלטון מרכזית, שאיננה נמצאת בתחום שלטונו של אף אציל ומוגנת על ידי אגם מלארן. בירגר העניק זיכיונות לברית ערי הנזה להבטחת המסחר בשוודיה והסכים לייסוד מושבת-המסחר שלהם בגוטלנד, בה זכו לאוטונומיה. כך מסר למעשה חלק מהעצמאות הכלכלית השוודית לערי ההאנזה.

לאחר מות אשתו ב-1254, נשא בירגר לאשה את מתילדה מהולשטיין, אלמנת אבל, מלך דנמרק. הא מת בורנהם ונקבר במנזר ורנהם (Varnhems kloster).

לאחר מותו מלך בנו ואלדמאר לבדו עד למרידת אחיו מגנוס, שהסתייע בדנים ומלך בשם מגנוס השלישי, מלך שוודיה.

על שמו נקראו ערים, כיכרות ורחובות, ספינת נוסעים בקו סטוקהולם-מרייהאמן ובית מלון מרכזי בסטוקהולם.

לקריאה נוספת
------------

* ז'אק לה גוף, **ימי הבינים בשיאם**, דביר, 1993, עמ' 178-9

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בירגר יארל** |

* גנאלוגיה
* בירגר יארל, באתר "Find a Grave" (באנגלית)
* בירגר יארל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007373090805171
* BIBSYS: 1512647516671
* GND: 129061697
* ISNI: 0000 0000 7871 3810
* LCCN: nb2004308111
* SELIBR: 176404
* VIAF: 61514084
* WorldCat: lccn-nb2004308111

 |
**רוני ודוני גיילון** (באנגלית: **Ronnie and Donnie Galyon**; ‏28 באוקטובר 1951 – 4 ביולי 2020) היו תאומים סיאמיים אמריקאים. לפי ספר השיאים של גינס לשנת 2009, הם נחשבו לתאומים הסיאמיים החיים המבוגרים ביותר בעולם. החל מ-29 באוקטובר 2014, הם נחשבים לתאומים הסיאמיים המבוגרים בהיסטוריה כשעברו את ג'יאקומו וג'ובאני בטיסטה טוקי (אנ').

ביוגרפיה
--------

נולדו בדייטון, אוהיו, לווסלי ואיילין גיילון. התאומים נולדו כשהם מחוברים זה לזה בחזה ובבטן, ועם אברי עיכול משותפים. בחלוף שנתיים בבית החולים נקבע כי לא ניתן להפרידם בבטחה. בתי ספר ראו בהם הסחת דעת עבור ילדים אחרים, כך שלא חונכו מעולם וסבלו מאנאלפביתיות תפקודית.

אביהם, שפרנס תשעה ילדים, צירף אותם, בהיותם בני שלוש, לקרקס הדרכים הידוע "עולם הפלאות", שם הם שימשו כ"אטרקציה" לקהל בקרנבלים ובמופעי קרקס. כשהתאומים היו נערים, הם הוצגו בתערוכות ברחבי ארצות הברית ובאמריקה הלטינית. המופע המרכזי שלהם היה לשבת בחלון ראווה, לצפות בטלוויזיה, בעוד המבקרים משלמים ממיטב כספם כדי לצפות בהם עושים זאת. המופעים שלהם הפכו אותם לידוענים ויצרו להם הכנסה שתמכה במשפחתם. בהמשך ניסו התאומים להתגייס לצבא, אך דורגו בפרופיל 4-F שלא מספיק לגיוס. הם מעולם לא התחתנו.

בשנת 1991, לאחר שלושה עשורים של מופעי בידור, פרשו התאומים ועברו לגור בבית עצמאי בדייטון, שנקנה ברווחים שצברו. הם היו פעילים בקהילה וחיו חיים עצמאיים ברובם, בעזרת כסא גלגלים זוגי בהתאמה אישית. אף על פי שפרשו מעסקי הראווה, התאומים ערכו הופעות טלוויזיה רבות: הם הפיעו בשנת 1997 במופע של ג'רי ספרינגר (אנ'), בשנת 1998 הופיעו בסרט תיעודי בערוץ דיסקברי ובשנת 2009 בסרט תיעודי בערוץ 5 הבריטי (אנ').

בשנת 2009 לקה רוני זיהום בריאותיו אשר סיכן את חיי שניהם. הם אושפזו ונדרשו לטיפול מסביב לשעון. לאחר ששוחררו מבית החולים, לא יכלו עוד להסתדר בצורה עצמאית. על מנת שיוכלו לטפל בתאומים, אחיהם הצעיר ג'ים ואשתו מרי, הנגישו את ביתם וזאת באמצעות איסוף תרומות מהקהילה. ב-22 בדצמבר 2010, יצרה רשת הטלוויזיה TLC (אנ') את הסרט התיעודי "The World's Oldest Conjoined Twins Move Home" (התאומים הסיאמיים המבוגרים בעולם חוזרים הביתה"), שתיעד את התאוששות התאומים והליך הבנייה של הבית המונגש.

ב-4 ביולי 2020, מתו התאומים, בגיל 68, כתוצאה מאי-ספיקת לב בהוספיס בדייטון כאשר הם מוקפים במשפחתם.

קישורים חיצוניים
----------------

* The Worlds Oldest Conjoined Twins Ronnie and Donnie Galyon, סרטון באתר יוטיוב (אורך: 5:27)
* ד"ר איתי גל, נדיר: כך נראים חייהם של תאומים סיאמיים בגיל 64, באתר ynet, 25 בינואר 2015

הערות שוליים
------------

1. 1 2 3  בחייהם ובמותם לא נפרדו: התאומים הסיאמיים המבוגרים בעולם מתו בגיל 68, באתר ‏מאקו‏‏, ‏7 ביולי 2020‏
2. ↑  בגיל 68: מתו התאומים הסיאמים המבוגרים ביותר, באתר "סרוגים", 8 ביולי 2020
3. ↑  סוכנויות הידיעות, מתו התאומים הסיאמיים המבוגרים בהיסטוריה, באתר ynet, 6 ביולי 2020
**ויילנדר** (באנגלית: Waylander) היא להקת קלטיק מטאל מצפון אירלנד.

היסטוריה וסגנון מוזיקלי
-----------------------

ויילנדר הוקמה בשנת 1993 בצפון אירלנד, והייתה לאחת מהלהקות הראשונות שייסדו את הקלטיק מטאל, אחד מהסגנונות הפנימיים של תת-הז'אנר הכללי פולק מטאל. הלהקה ידועה בשילוב מוזיקה קלטית עתיקה עם בלאק מטאל ובעיסוק לירי באגדות ובמיתוסים הקלטיים.

הדמו הראשון של הלהקה יצא שנה לאחר הקמתה, שמו היה Once Upon An Era ("פעם בתקופה") והוא התאפיין במרכיבי הבלאק מטאל יחד עם תוספות עממיות, ונגינה בעלת גוון עממי וקלטי, כשבמוזיקה של הלהקה שולבו כלים עממיים מאירלנד כגון חליל הבודהרן (חלילן הלהקה היה חבר קבוע בלהקה).
בשנת 1996 הוציאה הלהקה דמו נוסף בשם Dawning of a New Age ("זריחתו של עידן חדש"), גם הדמו הזה התאפיין במרכיבים של בלאק מטאל יחד עם האלמנטים העממיים הקלטים. 
הדמו השני של הלהקה חיזק והגדיל את המוניטין של הלהקה בסצנת הפולק מטאל הצומחת באירופה.

אלבומה המלא הראשון של הלהקה יצא בשנת 1998 בחברת התקליטים Century Media, והוא נושא את השם "**Reawakening Pride Once Lost**" ("מעוררים גאווה שאבדה"). חלק משירי האלבום הופיעו בשני הדמואים הראשוניים של הלהקה.
הלהקה יצאה לסיבוב הופעות בחסות חברת התקליטים למטרת קידום האלבום, אך בגלל בעיות פנימיות ובעיות עם חברת התקליטים סיבוב ההופעות לא הושלם והוא גרם לטלטלה בלהקה; כמה חברי הרכב עזבו אותה.
הלהקה יצאה לדרך חדשה לאחר צירופם של חברי הרכב חדשים, וחתמה בחברת התקליטים "Blackend Records", ותחתיה הוציאו חברי ההרכב את האלבום "**The Light, the Dark and the Endless Knot**" ("האור, החושך והקשר האינסופי"), בתחילת שנת 2001.

האיזון בלהקה נפגם שוב כאשר נטשו אותה מספר חברי הרכב נוספים, ולמרות זאת הצליחה הלהקה להשלים כמה סיבובי הופעות בפסטיבלי מטאל נחשבים באירופה, וסיבובי הופעות משותפים עם כמה להקות פולק מטאל נחשבות, כמו Skyforger הלטבית, ולהקת הפולק מטאל\בלאק מטאל הבלגית Ancient Rites.

בשנת 2005 חזרו להרכב כמה מחבריו המקוריים, והלהקה מתכננת להוציא אלבום חדש, כנראה לקראת סוף 2006, אלבום שילווה בסיבוב הופעות ברחבי אירופה.

בשנת 2006 יצא האלבום Reawakening Pride Once Lost מחדש, בחברת התקליטים האירית Midhir Records.

בדצמבר 2006 שוחרר שמו של אלבומה החדש של ויילנדר, אלבומה הראשון מזה 5 שנים, "Honour Amongst Chaos" ("כבוד בתוך כאוס").

חברי הלהקה
----------

* ArdChieftain O'Hagan (ארדצ'יפטיין אוהוגן) - שירה
* Gareth Murdock (גארת' מורדוק) - גיטרה
* Saul McMichael (סול מקמייקל) - גיטרה
* Michael Proctor (מייקל פרוקטור) - גיטרה בס
* Den Ferran (דאן פארן) - תופים

קישורים חיצוניים
----------------

ויקישיתוף מדיה וקבצים בנושא **ויילנדר** בוויקישיתוף
* 

* אתר האינטרנט הרשמי של ויילנדר
* ויילנדר, ברשת החברתית פייסבוק

* ויילנדר, ברשת החברתית טוויטר

* ויילנדר, באתר AllMusic (באנגלית)

* ויילנדר, באתר MusicBrainz (באנגלית)

* ויילנדר, להקה באתר Encyclopedia Metallum (באנגלית)

* ויילנדר, באתר Discogs (באנגלית)

* ויילנדר, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 8845 172X
* MusicBrainz: d78c1b05-70f3-4483-81c6-b8ef78310219
* NKC: xx0159680
* VIAF: 128628162
* WorldCat: lccn-no2016158292

 |
**דריל לי רוברסון** (באנגלית: **Darryl Lee Roberson**) הוא קצין בדימוס בדרגת לוטננט גנרל בחיל האוויר של ארצות הברית. שירת כמפקד פיקוד החינוך והאימונים של החיל.

ביוגרפיה
--------

רוברסון סיים ב-1983 את לימודיו באקדמיית חיל האוויר של ארצות הברית. שירת כמדריך טיסה וטייס מקדונל דאגלס F-4 פנטום בבסיסים בארצות הברית ובגרמניה המערבית. בשנים 1989–1993 שירת כמדריך טיסה וטייס F-15 איגל בכנף 4 והשתתף במלחמת המפרץ. בשנים 1993–1995 שירת בצוות האירובטי של חיל האוויר ("תאנדרבירדס") כטייס F-16 פייטינג פלקון. נטל חלק בתוכנית ההתמחות של קונגרס ארצות הברית ומכון ברוקינגס ושירת במטהו של הסנאטור טד סטיבנס. לאחר מכן שירת במשרד מזכיר חיל האוויר. 

באפריל 1999 מונה למפקד טייסת הקרב 90, טייסת F-15 המוצבת באלסקה. מדצמבר 2001 עד יוני 2001 שירת כעוזר מפקד חיל האוויר ה-11 של ארצות הברית שמפקדתו באלסקה. לאחר לימודים במכללת המלחמה הלאומית מונה ביולי 2002 למפקד להק המבצעים של כנף 4, במסגרת זו שימש מפקד כוח המשלוח האווירי של הכנף למלחמת עיראק. באוגוסט 2004 מונה לעוזר ראש ענף לוחמה בטרור והגנת המולדת במטות המשולבים. 

ביוני 2006 מונה למפקד כנף קרב 52 במוצבת בגרמניה ומפעילה מטוסי A-10 ת'נדרבולט II ו-F-16. במרץ 2008 מונה למפקד כנף קרב 325 בפלורידה, המכשירה טייסי F-15 ו-F-22 ראפטור. 

באפריל 2011 מונה למפקד כוח המשלוח האווירי 455 בבסיס באגראם שבאפגניסטן. באפריל 2012 מונה לראש ענף תכנון אסטרטגי במטה חיל האוויר, וביולי 2012 מונה לסגן ראש אגף תכנון במטות המשולבים. 

במאי 2014 קודם לדרגת לוטננט גנרל ומונה למפקד חיל האוויר השלישי שבפיקוד אירופה במקום קרלטון אוורהארט. במסגרת זו שימש גם מפקד "כוח המשימה המשולב - ישראל" (JDF-I). ביולי 2015 מונה למפקד פיקוד החינוך והאימונים של חיל האוויר ושירת בתפקיד עד נובמבר 2017. 

במהלך שירותו צבר 5,155 שעות טיסה מהם 865 שעות טיסה מבצעיות, על מטוסי מקדונל דאגלס F-4 פנטום, ‏F-15 איגל, F-16 פייטינג פלקון, F-22 ראפטור ו-C-21A. 

לאחר שחרורו מכהן כסגן נשיא בחברת רולס רויס צפון אמריקה.

רוברסון בעל תואר ראשון בהנדסת אווירונאוטיקה מאקדמיית חיל האוויר בקולורדו, תואר שני באווירונאוטיקה מאוניברסיטת האווירונאוטיקה אמברי-רידל בפלורידה ותואר שני באסטרטגיית ביטחון לאומי ממכללת המלחמה הלאומית. הוא נשוי לשריל ואב לבן ובת. בנו משרת אף הוא כטייס בחיל האוויר.

קישורים חיצוניים
----------------

ויקישיתוף מדיה וקבצים בנושא **דריל רוברסון** בוויקישיתוף
* ביוגרפיה באתר חיל האוויר של ארצות הברית

הערות שוליים
------------

1. ↑  ליאור אסטליין, ‏מפקד ה-JDFI: "אנחנו נבוא כדי לסייע בהגנה", באתר חיל האוויר הישראלי, 5 בנובמבר 2014
2. ↑  New 3rd AF commander talks priorities, shares experiences, ‏kaiserslauternamerican.com‏, 18 בספטמבר 2014
**דרימרכון** המכונה **נחש אינדיגו** (שם מדעי: ***Drymarchon***) הוא סוג של נחש ממשפחת הזעמניים החי במזרח ודרום ארצות הברית וכן במרכז אמריקה וצפונה של דרום אמריקה.

נחש זה גדול יחסית לבני משפחתו ויכול להגיע עם הזנב לאורך 3 מטרים, מה שהופך אותו לאחד מהגדולים שבזעמניים ולגדול שבנחשי אמריקה הצפונית. הוא בעל קשקשים פשוטים בצבעי שחור, כהה וצהוב ולעיתים אף כחול, עם מעט פסים וכתמים ברוב חלקי הגוף. נחש זה חסר שיני ארס.

הנחש פעיל ביום והוא צד יונקים קטנים, עופות, דו-חיים וזוחלים אחרים כמו לטאות ואף נחשים ארסיים כמו עכסנים. הוא בולע את טרפו בשלמותו ולעיתים משתמש בשיטת החנק של החנקיים. אם הוא מותקף הוא ינשוף באגרסיביות, ינשוך או ישחרר ריח של מושק מפתח הביב שלו.

מינים
-----

* *Drymarchon caudomaculatus*
* *Drymarchon corais*
* *Drymarchon couperi*
* *Drymarchon kolpobasileus*
* *Drymarchon margaritae*
* *Drymarchon melanurus*

קישורים חיצוניים
----------------

ויקישיתוף מדיה וקבצים בנושא **דרימרכון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* אחרי עשרות שנים נחש האינדיגו הנדיר שנעלם שב לטבע, באתר N12, ‏ 21 במרץ 2022
**חברת באך** (בגרמנית: **Bach Gesellschaft**) הייתה אגודה שהתקיימה בגרמניה ומטרתה הייתה להוציא לאור את כל יצירותיו של המלחין מתקופת הבארוק, יוהאן סבסטיאן באך. האגודה הוקמה ב-1850 על ידי מוריץ האופטמן, מנצח המקהלה של כנסיית תומאס הקדוש בלייפציג, משרה שבה נשא בעבר באך עצמו. עמו השתתפו גם המלחינים רוברט שומאן, פרנץ ליסט, איגנץ מושלס, לואי שפור וכן אישים נוספים שעסקו במוזיקה כגון אוטו יאן (Otto Jahn), שכתב ביוגרפיה על מוצרט וקארל פרדיננד בקר (Carl Ferdinand Becker).

פרסומה הראשון של החברה היה ב-1851 והוא כלל את רי"ב 1-רי"ב 10. למעשה, סדר ההוצאה לאור השפיע באופן כמעט מוחלט על מספור היצירות המקובל היום. המהדורות יצאו לאור על ידי ברייטקופף והרטל, בית הוצאה למוזיקה ותיק בלייפציג ויוהנס ברהמס נכלל בסגל המערכת של ההוצאה לאור. עד 1900 הוציאה החברה לאור את כל יצירות באך ב-46 חלקים ופורקה לאחר מכן באופן עצמאי. מיד לאחר מכן הוקמה "חברת באך החדשה" שמטרתה היא להגביר את הפופולריות של יצירות באך בכל העולם. פעילותה העיקרית היא קיום "פסטיבל באך", אירועים גדולים במקומות שונים בעולם, בהם מתקיימים קונצרטים של יצירות באך. כמו כן מקיית החברה מחקר על היצירות ומפרסמת יצירות חדשות שלא נמצאו עד כה.

קישורים חיצוניים
----------------

* סקירה היסטורית באתר "חברת באך החדשה"
* רשימת פרסומי החברה באתר IMSLP

הערות שוליים
------------

1. ↑  Melamed, Daniel
2. ↑  פסטיבל באך באתר "חברת באך החדשה"

|  |  |
| --- | --- |
| בקרת זהויות עריכת הנתון בוויקינתונים | 
* NKC: ko2011625814
* VIAF: 354145857920323021440
* WorldCat: viaf-354145857920323021440

 |
**חבורת הסיבוב בשלושה ממדים**, המכונה **(SO(3** היא חבורת כל הסיבובים סביב ראשית צירים במרחב \ {\mathbb {R}}^{3}, תחת הרכבה. **(SO(3** היא חבורת לי קומפקטית מממד 3. מנקודת מבט כללית יותר, **(SO(3** היא החבורה האורתוגנלית המיוחדת של התבנית הריבועית {\displaystyle \ x\_{1}^{2}+x\_{2}^{2}+x\_{3}^{2}}. 

החבורה (SO(3 משמשת לתיאור כל סימטריות הסיבוב של גוף, כמו גם כל האוריינטציות האפשריות שלו במרחב. היא נמצאת בשימוש נרחב בחישובים פיזיקליים ובמיוחד בפיזיקה גרעינית כאשר מתארים חלקיקים אלמנטריים עם ספין שלם, וכן בתחומי התעופה, הטילאות ובכלל בכל מקום שנדרשת הדמיה של גופים נעים ומסתובבים במרחב.

על פי הגדרה, סיבוב סביב ראשית הצירים הוא טרנספורמציה המשמרת את ראשית הצירים, את המרחק האוקלידי (ולכן היא איזומטריה), ואת האוריינטציה. כל סיבוב לא-טריוויאלי מוגדר על ידי ציר הסיבוב (קו העובר דרך ראשית הצירים) וזווית הסיבוב. פונקציית הזהות מקיימת את תנאי הסיבוב ולכן מהווה סיבוב בעצמה. לכל סיבוב ישנו ערך הופכי יחיד. לפי משפט הסיבובים של אוילר, הרכבה של שני סיבובים מוגדרת על ידי סיבוב שקול. 

סיבובים הם טרנספורמציות ליניאריות במרחב \ {\mathbb {R}}^{3} וניתנות לייצוג על ידי מטריצה לאחר שנבחר בסיס של \ {\mathbb {R}}^{3}. בפרט, אם נקבע בסיס אורתונורמלי של \ {\mathbb {R}}^{3}, כל סיבוב יהיה מיוצג על ידי מטריצה אורתוגונלית 3X3.

החבורה (SO(3 יכולה איפה להיות מוגדרת על ידי חבורת המטריצות המתוארות לעיל תחת פעולת כפל מטריצות. מטריצות אלו מכונות "מטריצות אורתוגונליות מיוחדות" (**S**pecial **O**rthogonal Matrices), ולכן הסימון **SO**.
**צ'ן דזה-טונג** (בסינית: **陈梓童**; נולדה ב-30 באוקטובר 1989), המוכרת בשם הבמה **טיפה צ'ן** (**Tifa Chen**), היא זמרת סינית.

ביוגרפיה
--------

### ראשית חייה

צ'ן נולדה ב-30 באוקטובר 1989 למשפחה צבאית בנאנג'ינג, ג'יאנגסו. היא התחלה לעסוק במוזיקה כאשר הייתה בחטיבת הביניים. היא למדה הפקה מוזיקלית באקדמיה למוזיקה עכשווית בייג'ינג (סי').

ב-2009, היא השתתפה בעונה הרביעית של תוכנית הטלוויזיה Super Girl (אנ').

ב-2011, לאחר שהיא למדה שנתיים באקדמיה למוזיקה, היא הוחתמה על ידי סוכנות קוריאנית, והחליטה לנשור מהאקדמיה למשך שנתיים.

ב-2013, היא הוחתמה אצל סטון מיוזיק אנטרטיינמנט (אנ'), ועברה הכשרה מקצועית תחת חברת התקליטים. באותה שנה, היא השתתפה בתוכנית הריאליטי הסינית, *Super Star China* (סי').

ב-28 במאי 2014, היא הוחתמה אצל CJ E&M ו-Beijing Century Music Media Company.

ב-11 ביוני 2014, היא הוציאה את המיני-אלבום הראשון שלה, *Last Shot*. בהמשך השנה, היא השתתפה בתוכנית הטלוויזיה הקוריאנית, *M Countdown* (אנ').

ב-2015, היא השתתפה בעונה הרביעית של *The Voice of China* (אנ'). היא הגיעה עד לגמר תחת השופט ג'אי צ'ו (אנ'), והגיעה למקום השני.

ב-16 בדצמבר 2016, נודע כי היא השתתפה בסרט *Blood of Youth*.

ב-23 במרץ 2018, נודע כי היא השתתפה בסרט *Pacific Rim 2*.

ביולי 2018, היא התאחרה בתוכנית הטלוויזיה הסינית, *The Rap of China* (סי').

ב-12 בדצמבר 2019, היא התארחה בסינגל "Billboard" של המפיק המוזיקלי הבריטי, ג'ונאס בלו.

ב-20 בדצמבר 2019, היא הוציאה את אלבום האולפן הראשון שלה, *Tifa Chen Zi Tong*.

ב-2021, היא השתתפה בעונה השנייה תוכנית הריאליטי הסיני, *Sisters Who Make Waves* (אנ').

דיסקוגרפיה
----------

### אלבומי אולפן

* 2019: *Tifa Chen Zi Tong*

### מיני-אלבומים

* 2014: *Last Shot*

פרסים ומועמדויות
----------------

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2015 | NetEase People with Attitude Ceremony | הזמרת העולה הטובה ביותר | עצמה | **זכייה** |
| 2016 | פסטיבל המוזיקה הסיני העולמי בקינגסונג | אמן עולה | **זכייה** |
| 2017 | פרסי ניו סאונד אסמבלינג נאמבר | **זכייה** |
| הזמרת העולה הטובה ביותר | **זכייה** |
| סינגל השנה | "Guanyin Pavilion" | **זכייה** |
| 2018 | פסטיבל הפופ השנתי | אמן עולה | עצמה | **זכייה** |
| הפסטיבל המוזיקלי המזרחי של הבילבורד | **זכייה** |

קישורים חיצוניים
----------------

* 
* טיפה צ'ן, ברשת החברתית פייסבוק

* טיפה צ'ן, ברשת החברתית אינסטגרם

* טיפה צ'ן, סרטונים בערוץ היוטיוב

* טיפה צ'ן, במסד הנתונים הקולנועיים IMDb (באנגלית)

* טיפה צ'ן, באתר אייטונס (באנגלית)

* טיפה צ'ן, באתר ספוטיפיי

* טיפה צ'ן, באתר Last.fm (באנגלית)

* טיפה צ'ן, באתר AllMusic (באנגלית)

* טיפה צ'ן, באתר MusicBrainz (באנגלית)

* טיפה צ'ן, באתר דיזר

* טיפה צ'ן, באתר Yandex.Music (ברוסית)

* טיפה צ'ן, באתר Discogs (באנגלית)

* טיפה צ'ן, באתר Genius

* טיפה צ'ן, באתר בילבורד (באנגלית)

* טיפה צ'ן, באתר טיידל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f8f82928-7e60-473b-8a2a-cfae6a59de15

 |